Diari Oficial de la Generalitat Valenciana


Sumari del DOGV 8593, del 17-07-2019 (2019/7194)

RESOLUCIÓ de 15 de juliol de 2019, de la consellera de Sanitat Universal i Salut Pública, per la qual s'aprova la tarifa corresponent a la prestació del servei de suport a la investigació en seguretat alimentària, plataforma d'investigació de l'exposoma, determinació de dioxines, furans (PCDD / F) i policlorobifenils (PCB) similars a dioxines per HRGC-HRMS en aliments, matrius biològiques i matrius ambientals per part de la Fundació per al Foment de la Investigació Sanitària i Biomèdica de la Comunitat Valenciana, FISABIO, en qualitat de mitjà propi instrumental de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8593

Data del DOGV
:   17-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7194


Data del document
:   15-07-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 15 de juliol de 2019, de la consellera de Sanitat Universal i Salut Pública, per la qual s'aprova la tarifa corresponent a la prestació del servei de suport a la investigació en seguretat alimentària, plataforma d'investigació de l'exposoma, determinació de dioxines, furans (PCDD / F) i policlorobifenils (PCB) similars a dioxines per HRGC-HRMS en aliments, matrius biològiques i matrius ambientals per part de la Fundació per al Foment de la Investigació Sanitària i Biomèdica de la Comunitat Valenciana, FISABIO, en qualitat de mitjà propi instrumental de l'Administració de la Generalitat. [2019/7194]  
  
En data 16 de desembre de 2013, s'ha signat un acord marc de cooperació entre la Conselleria de Sanitat de la Generalitat i la Fundació per al Foment de la Investigació Sanitària i Biomèdica de la Comunitat Valenciana (d'ara endavant FISABIO). La Generalitat, a través de la Conselleria de Sanitat i Salut Pública, i FISABIO han subscrit, prèvia tramitació reglamentària, el dia 26 de desembre de 2017, la pròrroga de l'acord marc subscrit el 16 de desembre de 2013.  
A la clàusula primera de l'acord marc s'estableix que l'objecte del mateix és regular les relacions de col·laboració en la generació i difusió del coneixement, foment, impuls i desenvolupament de la investigació cientificotècnica, sanitària, biomèdica i en la prestació dels serveis d'assistència sanitària oftalmològica i de qualsevol altre tipus que s'encomanen, amb la finalitat d'aconseguir la major rellevància de la investigació i la millora de l'assistència sanitària desenvolupada per la Conselleria de Sanitat.  
En la clàusula segona, punt 4, de l'acord marc s'estableix que l'activitat podrà ser gestionada per FISABIO mitjançant la subscripció d'una encomana de gestió.  
Els Estatuts de FISABIO, en el seu article 3.2, estableixen que la Fundació té la consideració de mitjà propi instrumental i servei tècnic de la Generalitat, de les seues entitats autònomes i entitats de dret públic, sempre que aquestes tinguen la condició de poder adjudicador als efectes previstos a la Llei de contractes del sector públic.  
L'article 6.3 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, recull expressament que queden excloses de l'àmbit d'aquesta llei els encàrrecs de gestió que regula la legislació vigent en matèria de règim jurídic del sector públic.  
L'article 32 de la Llei 9/2017, de contractes del sector públic, estableix que els encàrrecs dels poders adjudicadors a mitjans propis personificats comportaran una compensació que s'establirà per referència a tarifes aprovades per l'entitat pública de la qual depén el mitjà propi personificat per a les activitats objecte d'encàrrec realitzades pel mitjà propi directament.  
En conseqüència, amb tot l'anterior i vistes les facultats atorgades per l'article 2 de la Llei 5/1983, de 30 de desembre, del Consell, resolc:  
  
  
Primer  
Aprovar la tarifa per a la prestació del servei de determinació de dioxines, furans (PCDD / F) i policlorobifenils (PCB) similars a dioxines per HRGC-HRMS en aliments, matrius biològiques i matrius ambientals, l'import unitari serà de 231 euros per mostra. El cost del servei, el detall d'activitats del qual es desglossa en annex juntament amb les tasques a realitzar per FISABIO, inclou:  
- Posada a punt del mètode analític.  
- Optimització del mètode.  
- Validació del mètode.  
- Realització de les analítiques d'acord amb el procediment establit per a cada tipus de mostra.  
  
Segon  
L'import d'aquesta tarifa seguirà vigent durant el període de durada de l'encàrrec, excepte aprovació per la persona titular de la conselleria amb competències en matèria de sanitat, d'una altra nova a proposta de la comissió mixta de seguiment, prevista a la clàusula sisena de l'acord marc de cooperació entre la Conselleria de Sanitat i la Fundació per al Foment de la Investigació Sanitària i Biomèdica de la Comunitat Valenciana.  
  
Tercer  
L'aplicació d'aquests tarifes tindrà efectes des de l'endemà de la publicació d'aquesta resolució.  
  
València, 15 de juliol de 2019.- La consellera de Sanitat Universal i Salut Pública: Ana Barceló Chico.  
  
  
  
ANNEX  
Servei per a realitzar anàlisi de dioxines, furans i PCBs similars a dioxines en aliments en el marc de l'estudi de dieta total de la Comunitat Valenciana en Fisabio  
  
FISABIO realitzarà les tasques que s'indiquen a continuació:  
1. Desenvolupament de mètodes analítics: desenvolupament dels mètodes analítics per a la determinació de dioxines en els diferents tipus d'aliments. La determinació es realitzarà mitjançant cromatografia gasosa acoblada a espectrometria de masses d'alta resolució.  
2. Optimització dels mètodes analítics per a aconseguir les característiques de qualitat exigides a aquests en el Reglament 644/2017 (exactitud, precisió, límit de quantificació...).  
3. Validació dels mètodes d'acord amb els procediments normalitzats en el context de l'Acreditació de laboratori i amb la legislació d'aplicació.  
4. Anàlisi de les mostres, que implica la realització d'algunes de les operacions següents:  
a) Preparació de mostres:  
i) Registre, classificació i conservació de les mostres.  
ii. Control del material, dissolvents, patrons i reactius necessaris per a la realització de les anàlisis.  
iii. Neteja del material d'acord amb els procediments analítics establits en l'LSPV i mantenir l'ordre en el laboratori.  
iv. Preparació de patrons.  
v) Realització de controls de qualitat que es processen en cada seqüència analítica de mostres.  
vi. Extracció (líquid-líquid, extracció accelerada amb dissolvents...), purificació (mitjançant extracció en fase sòlida (SPE), atac àcid...).  
  
vii. Evaporació mitjançant corrent de nitrogen.  
b) Determinació mitjançant GC-HRMS. Optimització dels principals paràmetres que afecten l'anàlisi.  
c) Tractament de dades i elaboració d'informes de resultats.  
  
  
Taula: detall de preu per activitats  
  
Activitat 1  
Posada a punt de mètodes analítics  
 Cost mostra (euros)  
Fungibles 11  
Equips 9  
Personal 9  
TOTAL COST MOSTRA ACTIVITAT 1 29  
   
Activitat 2  
Optimització dels mètodes analítics  
 Cost mostra (euros)  
Fungibles 11  
Equips 9  
Personal 9  
TOTAL COST MOSTRA ACTIVITAT 2 29  
   
Activitat 3  
Validació dels mètodes analítics  
 Cost mostra (euros)  
Fungibles 22  
Equips 18  
Personal 18  
TOTAL COST MOSTRA ACTIVITAT 3 58  
   
Activitat 4  
Anàlisi de mostres  
 Cost mostra (euros)  
Fungibles 45  
Equips 36  
Personal 35  
TOTAL COST MOSTRA ACTIVITAT 4 115  
   
COST TOTAL PER MOSTRA (euros) 231